ÎNREGISTRAREA AUDIO-VIDEO A DECLARAŢIILOR PĂRŢILOR ÎN PROCESUL PENAL

ABSTRACT

Declaraţiile părţilor în faţa organelor de poliţie şi de cercetare penală fac parte dintr-una din fazele procesului penal – urmărirea penală. Aceste instrumente de investigaţie oferă organelor de poliţie şi de cercetare penală probe incriminatoare care pot facilita închiderea inculpatului sau pot fi declaraţii false, care pot conduce la închiderea unei persoane nevinovate.

Înregistrarea audio-video a declaraţiilor părţilor în faţa organelor de poliţie şi de cercetare penală este larg practicată de către marile democraţii occidentale.

Regimul juridic al înregistrării audio-video a declaraţiilor părţilor variază de la o ţară la alta. 

Italia nu îi recunoaşte nicio valoare probatorie, înregistrarea audio-video a declaraţiilor părţilor nefiind reglementată.

În Germania şi Spania, aceasta este facultativă.

În Anglia şi Ţara Galilor, înregistrarea audio este obligatorie pentru infracţiunile cele mai grave. Înregistrarea video nu este obligatorie, rămânând la aprecierea organului de poliţie însărcinat cu luarea declaraţiilor
.

În ceea ce priveşte faza de judecată, unul dintre cele mai importante principii procedurale este acela că atât audierea însăşi, cât şi strângerea probelor trebuie să aibă loc în faţa instanţei de judecată şi că procedura trebuie să se desfăşoare oral.

Folosirea tehnologiei în procedura penală  implică atât înregistrarea  audio-video a declaraţiilor părţilor, cât şi opţiunea examinării prin video link.

FRANŢA
Înregistrarea audio-video a declaraţiilor părţilor în faţa organelor de poliţie şi de cercetare penală a fost introdusă în contextul reformei majore a procedurii penale din anul 2000, însă Parlamentul a hotărât în cele din urmă să restrângă aplicarea acestei măsuri exclusiv la interogatoriul infractorilor minori. A urmat cauza Outreau, care a evidenţiat carenţele regimului interogatoriului. Comisia parlamentară care s-a constituit pentru a ancheta această cauză a recomandat obligativitatea înregistrării audio-video a declaraţiilor  părţilor în faţa organelor de poliţie şi de cercetare penală. În acest scop, Legea 2007-291 din 5 martie 2007
 a modificat Codul de procedură penală.
Conform art. 14 şi 15 din această lege, în materie penală, înregistrarea audio-video devine obligatorie:
· în interogatoriile persoanelor arestate preventiv într-un sediu al poliţiei sau jandarmeriei (art. 64-1 din Codul de procedură penală
);

· în interogatoriile persoanelor inculpate, realizate în cabinetul judecătorului de instrucţie (art. 116-1 din Codul de procedură penală
).
Art. 14 şi 15 privind înregistrarea interogatoriilor persoanelor aflate în arest preventiv şi ale celor inculpate conţin dispoziţii similare.
Înregistrarea nu poate fi consultată în faza de urmărire penală sau în faza de judecată decât în cazul contestării procesului-verbal al interogatoriului sau a declaraţiilor date, printr-o dispoziţie a judecătorului de instrucţie sau a judecătorului din faza de judecată, la solicitarea Ministerului Public sau a uneia din părţi.

Această cerere trebuie scrisă şi motivată, conform primelor două alineate  ale art. 82-1 din Codul de procedură penală
În plus, legea prevede că difuzarea înregistrării în afara ipotezei precizate se pedepseşte cu un an închisoare şi 15.000 euro amendă, iar distrugerea sa se realizează la împlinirea unui termen de 5 ani, care începe să curgă de la stingerea acţiunii publice.

 Sunt prevăzute anumite derogări de la obligaţia înregistrării audio-video:
· atunci când numărul persoanelor care trebuie interogate simultan constituie un obstacol pentru înregistrarea tuturor interogatoriilor, situaţie în care Procurorul Republicii sau judecătorul de instrucţie, în funcţie de necesităţile anchetei sau ale investigaţiei, desemnează persoanele ale căror interogatorii nu vor fi înregistrate;

· atunci când înregistrarea nu poate fi efectuată datorită unei imposibilităţi tehnice, a cărei natură trebuie precizată în procesul-verbal al interogatoriului;

· atunci când persoanele sunt arestate preventiv sau inculpate pentru o infracţiune care ţine de criminalitatea organizată (art. 706-73 din Codul de procedură penală) sau care aduce atingere intereselor fundamentale ale statului, precum şi pentru acte de terorism.
Aceste dispoziţii au intrat în vigoare la 1 iunie 2008, la 15 luni după data publicării legii în Jurnalul Oficial, această perioadă tranzitorie fiind necesară pentru echiparea progresivă a comisariatelor de poliţie şi a cabinetelor judecătorilor de instrucţie.

Propunerea comisiei de anchetă de a face obligatorie înregistrarea tuturor interogatoriilor persoanelor arestate preventiv nu a fost reţinută de legiuitor, din raţiuni de natură bugetară
.

GERMANIA
Legea privind protecţia victimelor din 1998 a reglementat pentru prima dată folosirea tehnologiei video în procedura penală. Astfel, au devenit posibile atât înregistrarea audio-video a examinării martorului, cât şi opţiunea examinării martorului prin video link
.

Înregistrarea audio-video 
Secţiunea 58a din Codul de procedură penală
 reglementează înregistrarea examinării martorilor pe suport audio-video şi folosirea acesteia în procedura penală. În principiu, examinarea martorului poate fi înregistrată în orice fază a procesului. Persoana care întreprinde examinarea trebuie să decidă asupra acestui aspect în exercitarea atribuţiilor sale.
În principiu, examinarea trebuie înregistrată atunci când:

· martorul-victimă are mai puţin de 16 ani sau

· există teama că martorul nu poate fi examinat în timpul audierii şi înregistrarea este necesară pentru stabilirea adevărului.

Conform secţiunii 255a din Codul de procedură penală, în anumite condiţii speciale această înregistrare poate fi prezentată în audierea din instanţă în locul examinării directe a martorului implicat.
În Germania, unul dintre cele mai importante principii procedurale este acela că atât audierea însăşi cât şi strângerea probelor trebuie să aibă loc în faţa instanţei de judecată şi că procedura trebuie să se desfăşoare oral. Aceasta înseamnă că, în principiu, martorii trebuie examinaţi personal în faţa instanţei. Doar în cazuri excepţionale examinarea martorului nu se mai efectuează şi înregistrarea scrisă a unei examinări mai vechi poate fi citită sau înregistrarea audio-video a acestei examinări poate fi arătată. De exemplu, se procedează astfel în situaţia în care martorul a decedat între timp sau este bolnav mai mult timp sau pentru o perioadă nedeterminată. De asemenea, atunci când toţi participanţii (procurorul, avocatul inculpatului şi inculpatul) sunt de acord, este permisă citirea sau arătarea înregistrării.
În legătură cu victimele care necesită protecţie specială este posibil ca înregistrarea video să fie arătată la audiere în condiţii mai puţin stricte. În cazul infracţiunilor care aduc atingere vieţii sexuale sau tentativelor de omucidere asupra victimelor mai mici de 16 ani, înregistrarea video a examinării lor judiciare poate fi arătată, dacă inculpatul şi avocatul acestuia pot participa la această examinare.
Examinarea prin video link

Legea privind protecţia martorului a făcut posibilă examinarea prin video link.

În faza de urmărire penală, judecătorul poate, conform secţiunii 168e din Codul de procedură penală să realizeze examinarea martorului separat de ceilalţi participanţi la proces, dacă există un risc iminent pentru starea fizică a martorului, care nu poate fi evitat altfel. Există posibilitatea transmisiunii audio-video a examinării către ceilalţi participanţi. Judecătorul rămâne în contact prin telefon sau prin radio, astfel încât inculpatul să poată interveni în examinare, adresând întrebări.
În privinţa procedurii, secţiunea 247a din Codul de procedură penală reglementează posibilitatea examinării prin video link. În acest caz, martorul rămâne în alt loc în timpul examinării. Instanţa, incluzând judecătorul şi ceilalţi participanţi la proces, rămân în sala de judecată, în legătură cu martorul prin video link. Declaraţia martorului este transmisă simultan în sala de judecată. Examinarea prin video link este permisă atunci când există un risc iminent de lezare gravă a stării de sănătate a martorului în cazul în care acesta ar fi examinat în faţa celor prezenţi în sala de judecată.
Existenţa a două modele diferite pentru faza de urmărire penală şi pentru faza de judecată decurge din stadiile prin care trece cauza. La audiere, instanţa rămâne împreună cu ceilalţi participanţi la proces în sala de judecată, iar martorul este singur sau împreună cu o altă persoană care îi acordă asistenţă în altă sală. Orice altă prevedere ar fi ridicat probleme complexe în dreptul procesual penal. Principiul se aplică în audiere, cerând prezenţa într-un singur loc a persoanelor însărcinate cu judecarea cauzei respective.
Problema dacă judecătorul trebuie să rămână cu ceilalţi participanţi la proces sau în camera în care se află martorul a fost un subiect controversat în dezbaterea Legii privind protecţia martorului. În cele din urmă, Germania a urmat modelul Marii Britanii, unde judecătorul nu părăseşte sala de judecată şi examinează martorul prin transmisie audio-video.  

BELGIA

Audierile minorilor-victime sau martori

Ca urmare a adoptării Legii din 28 octombrie 2000 privind protecţia penală a minorilor, cap. VII bis din Codul de procedură penală, intitulat Despre audierea minorilor-victime sau martori ai anumitor delicte, a fost substanţial modificat    (art. 91bis până la 101 din Codul de procedură penală
).
Pe 16 iulie 2001 a fost adoptată o directivă ministerială privind înregistrarea audio-video a minorilor-victime sau martori ai infracţiunilor. Această directivă a urmărit implementarea principiilor prevăzute în noua lege şi astfel uniformizarea recurgerii la tehnica înregistrării audio-video a audierii minorilor-martori sau victime. Ea a avut drept obiectiv să acorde magistraţilor şi organelor de poliţie instrucţiuni practice privind procedura şi condiţiile care trebuie respectate în aceste situaţii.
Legea privind strângerea declaraţiilor prin mijloace audio-video din 2 august 2002
, care a modificat Codul de procedură penală, prevede că procurorul Regelui sau judecătorul de instrucţie poate ordona înregistrarea audio-video sau audio a unei audieri, fără ca această posibilitate să fie limitată de statutul persoanei (minoră sau majoră) care este audiată (art. 112 din Codul de procedură penală)
.

Minorii-martori sunt reglementaţi de art. 190 bis din Codul de procedură penală.
Examinarea minorului se înregistrează prin mijloace audio-video, care arată data şi ora audierii, pentru a permite controlul judiciar. Principalul avantaj al înregistrării este că minorul-martor este interogat o singură dată şi nu mai trebuie interogat din nou în faza de judecată.

Diversele situaţii în care interogatoriul sau audierea unui minor constituie obiectul unei înregistrări audio-video sunt
:

· arestul preventiv al minorului
;
· audierile
 minorului-victimă a uneia dintre infracţiunile care aduc atingere vieţii sexuale prevăzute la art. 706-47 din Codul de procedură penală
;
· interogatoriile
 realizate în cabinetul judecătorului de instrucţie,  privind persoanele inculpate, îndeosebi dacă sunt minori, pentru infracţiuni de natură penală
.
Minorul este înregistrat întotdeauna, cu excepţia cazului în care se prezintă în faţa judecătorului de instrucţie în materie corecţională.

Utilizarea înregistrării audio-video

Atunci când minorul este autorul infracţiunii, înregistrarea realizată nu poate fi utilizată în timpul dezbaterilor. Aceasta serveşte pentru contestarea conţinutului unui proces-verbal.
Înregistrarea nu poate fi consultată, în faza de urmărire penală sau în faza de judecată, decât în cazul contestării conţinutului procesului-verbal al interogatoriului, printr-o decizie a judecătorului de instrucţie, a instanţei pentru minori sau a judecătorului din faza judecăţii, la cererea Ministerului Public sau a uneia dintre părţi. Ultimele opt alineate ale art. 114 nu sunt aplicabile. Atunci când o parte cere să consulte înregistrarea, se formulează o cerere, iar judecătorul de instrucţie statuează conform primelor două alineate ale art. 82-1 din Codul de procedură penală
Regula este diferită atunci când minorul este victima unei infracţiuni care aduce atingere vieţii sexuale: se stabileşte o copie a înregistrării care poate fi vizionată sau ascultată ulterior în timpul procedurii, printr-o decizie a judecătorului de instrucţie. Avocaţii sau experţii aduşi să consulte la cererea lor această copie nu pot s-o facă decât în prezenţa judecătorului de instrucţie sau a unui grefier.
Atunci când înregistrarea nu poate fi efectuată datorită unei imposibilităţi tehnice, se face menţiune despre aceasta în procesul-verbal al interogatoriului sau al audierii, care specifică natura acestei imposibilităţi.

Dacă intervine în faza urmăririi penale (arestului preventiv), magistratului responsabil
 i se aduce imediat la cunoştinţă această situaţie.
Atunci când numărul persoanelor inculpate care trebuie interogate simultan  în timpul aceleiaşi proceduri sau în proceduri distincte constituie obstacol pentru înregistrarea tuturor acestor interogatorii, judecătorul de instrucţie decide, în funcţie de necesităţile investigaţiei, ce interogatorii nu vor fi înregistrate.

Fapta unei persoane de a difuza o înregistrare originală sau o copie realizată se pedepseşte cu un an de închisoare şi cu 15.000 euro amendă.

La expirarea unui termen de cinci ani începând de la data stingerii acţiunii publice, înregistrarea
 este distrusă în termen de o lună.
SPANIA

Principala noutate legislativă adoptată recent în procedura penală din Spania constă în obligativitatea filmării proceselor penale. Anterior, procedurile orale se finalizau cu un proces-verbal rezumat redactat de grefier. Din                 4 mai 2010, o reformă legislativă a impus ca fiecare proces să fie filmat.
Această reformă legislativă a modificat, din perspectiva obligaţiei de înregistrare audio-video a procedurilor orale, reglementarea privind apelarea sentinţelor pronunţate în procesele penale de judecătorii de primă instanţă.
Noul text al art. 791 din Legea privind procedura penală
 prevede posibilitatea, pentru partea care intentează apel, de a solicita în apel ca instanţa superioară competentă să vizioneze proiecţia înregistrării probelor administrate în procedura orală.

Această noutate poate fi importantă îndeosebi în cazul sentinţelor de achitare atacate cu apel.

Până în prezent, acestea nu au fost revocate de către instanţa competentă să judece apelul decât în situaţii foarte speciale.
Tribunalul Constituţional a stabilit imposibilitatea unei instanţe de apel care nu a asistat la administrarea probelor personale în procedura orală, de a proceda în a doua instanţă la o evaluare a probelor şi de a trage concluzii mai defavorabile acuzatului decât cele ale organului judiciar în faţa căruia s-a desfăşurat efectiv procedura orală în primă instanţă.
Conform acestei doctrine statuate de Tribunalul Constituţional, aprecierea probelor persoanle precum declaraţiile acuzaţilor şi martorilor necesită prezenţa organului judiciar care le va evalua.  Dacă organul judiciar competent în timpul procesului oral acordă o achitare conform evaluării directe a ansamblului probelor personale, această decizie nu poate fi revizuită de instanţa de apel în scopul de a o transforma în decizie de condamnare.
Revocarea achitării nu este admisibilă de către Tribunalul Constituţional decât în trei cazuri:

a) atunci când probele evaluate sunt documente care, prin natura lor obiectivă, nu pot fi administrate în prezenţa unei jurisdicţii în a doua instanţă;

b) atunci când acuzatul însuşi a recunoscut faptele;

c) atunci când achitarea a fost întemeiată pe motive juridice şi, fără a modifica faptele prevăzute în sentinţă, poate fi posibil, plecând de la o interpretare juridică diferită a regulilor care trebuie aplicate, aceasta să fie schimbată în condamnare. Acesta este cazul discuţiei juridice privind eventuala existenţă a prescrierii delictului comis.
Această doctrină a Tribunalului Constituţional este întemeiată pe hotărârea 167/18.11.2002, care statuează că, în respectarea principiilor prezenţei şi contradictorialităţii care guvernează procedura penală, atunci când probele personale nu sunt administrate direct în prezenţa instanţei de apel, aceasta nu poate să revadă probele personale administrate în prima instanţă şi să revoce, pe motivul unei evaluări diferite, achitarea iniţială prevăzută în respectiva hotărâre judecătorească.
Aceasta trebuia raportată la cele trei ipoteze prevăzute de art. 790.3 din Legea privind procedura penală, în care legea admitea administrarea probelor în a doua instanţă atunci când:
1. probele nu au putut fi propuse în primă instanţă deoarece părţile în proces nu le cunoşteau încă existenţa;

2. probele au fost propuse de către părţi, dar respinse injust de către organul judiciar şi a fost întocmită o plângere;

3.  probele au fost propuse de părţi şi admise de organul judiciar, dar ele nu au putut fi efectiv administrate.
În ansamblu, această reglementare coroborată cu doctrina constituţională prezentată împiedica revocarea în apel a achitărilor fondate pe evaluarea probelor cu caracter personal de către prima instanţă.
După modificarea art. 791, se ridică întrebarea dacă reproducerea  înregistrării unei probe administrate în primă instanţă va permite instanţei de apel să revizuiască achitarea, deoarece ar putea să revadă şi să asculte şi în consecinţă să aprecieze declaraţiile părţilor şi martorilor care compar în cadrul procedurii orale. Proiecţia înregistrării satisface cerinţele Tribunalului Constituţional de prezenţă a instanţei în administrarea probei personale prin proiecţia ulterioară a filmului şi permite deci s-o aprecieze într-un sens diferit de cel al sentinţei atacate.
În perioada anterioară modificării legislative, Tribunalul Constituţional a dat hotărârea nr. 120/12.05.2009.   Prin aceasta a statuat că problema capitală constă în a elucida dacă o instanţă de apel poate – pe baza unei evaluări a probelor cu caracter personal divergentă de cea pe care a efectuat-o judecătorul a quo în urma înregistrării audio-video a procedurii orale – reevalua un apel introdus pentru o eroare a evaluării probei, stabili o nouă interpretare a faptelor probate şi antrena condamnarea persoanei achitate iniţial.
În acest spirit, Tribunalul Constituţional anulează condamnarea, pe motiv că trebuie să aibă în orice stadiu al cauzei o examinare personală şi directă a persoanelor care compar, ceea ce implică o coincidenţă temporală şi spaţială a persoanei care dă declaraţia şi a celei în faţa căreia declară aceasta; garanţia constituţională constă în fapt atât în prezenţa persoanei ameninţate să compară în faţa autorităţii judecătoreşti, cât şi în posiblitatea declarantului de a se adresa persoanei care va fi apelată să se pronunţe asupra manifestărilor sale.
În prezent este puţin probabil ca o eventuală proiecţie în faţa instanţei de apel a înregistrării unui proces penal să poată conduce la revocarea unei achitări, întemeiată pe o evaluare nouă şi diferită a probelor personale administrate efectiv în primă instanţă
.  
MAREA BRITANIE

În Anglia şi Ţara Galilor, Comisia regală pentru procedură penală a realizat rapid importanţa problemei, recomandând în 1981 adoptarea unor măsuri de protecţie a persoanelor suspectate. În 1984, Parlamentul a adoptat Legea privind cazierul judiciar
, care a modificat substanţial regimul interogatoriului, iar în iulie 1988 a intrat în vigoare Codul de Practică (PACE) E, care a impus înregistrarea pe bandă magnetică a declaraţiilor date în faţa organelor de poliţie şi de cercetare penală de către persoanele suspectate de săvârşirea unor infracţiuni grave.

În jurisdicţiile de common law înregistrarea audio-video nu este posibilă. Regulile privind examinarea martorilor prevăd adresarea de întrebări în direct şi posibilitatea interogatoriului. Marea Britanie a optat pentru interogarea victimelor- martori prin video link
. Victimele se află într-o cameră separată de sala de judecată şi toate contactele dintre ele şi persoanele prezente în sala de judecată se desfăşoară printr-un link video cu transmisiune în direct. Au loc pregătiri importante pentru a face posibil un asemenea aranjament. Legislaţia trebuie să permită martorilor-victime să lipsească din sala de judecată la momentul depunerii mărturiei şi trebuie să instituie măsuri privind probatoriul, cum ar fi persoana care are dreptul să interogheze victima prin link. În plus, costurile sunt importante în privinţa camerelor de înaltă calitate, microfoanelor şi ecranelor TV, precum şi pentru oferirea unei camere separate. În ciuda acestor obstacole, interogatoriul prin video link devine tot mai frecvent
.
� � HYPERLINK "http://www.legifrance.gouv.fr/html/actualite/actualite_legislative/EI_garde_a_vue.pdf" ��http://www.legifrance.gouv.fr/html/actualite/actualite_legislative/EI_garde_a_vue.pdf� (anexa1)


� � HYPERLINK "http://www.legifrance.gouv.fr/affichTexte.do?cidTexte=JORFTEXT000000271253&dateTexte" ��http://www.legifrance.gouv.fr/affichTexte.do?cidTexte=JORFTEXT000000271253&dateTexte�=


� � HYPERLINK "http://www.legifrance.gouv.fr/affichCodeArticle.do;jsessionid=A0450B59E93D39A7FBCDED94C8446634.tpdjo14v_1?idArticle=LEGIARTI000006575094&cidTexte=LEGITEXT000006071154&dateTexte=20110204" ��http://www.legifrance.gouv.fr/affichCodeArticle.do;jsessionid=A0450B59E93D39A7FBCDED94C8446634.tpdjo14v_1?idArticle=LEGIARTI000006575094&cidTexte=LEGITEXT000006071154&dateTexte=20110204�


� � HYPERLINK "http://www.legifrance.gouv.fr/affichCodeArticle.do;jsessionid=A0450B59E93D39A7FBCDED94C8446634.tpdjo14v_1?idArticle=LEGIARTI000006575292&cidTexte=LEGITEXT000006071154&dateTexte=20110204" ��http://www.legifrance.gouv.fr/affichCodeArticle.do;jsessionid=A0450B59E93D39A7FBCDED94C8446634.tpdjo14v_1?idArticle=LEGIARTI000006575292&cidTexte=LEGITEXT000006071154&dateTexte=20110204�


� � HYPERLINK "http://www.ib-avocats.fr/documents/formation_uja/procedure_penale_2007.pdf" ��http://www.ib-avocats.fr/documents/formation_uja/procedure_penale_2007.pdf�


� � HYPERLINK "http://www.unafei.or.jp/english/pdf/RS_No63/No63_11VE_Frey1.pdf" ��http://www.unafei.or.jp/english/pdf/RS_No63/No63_11VE_Frey1.pdf�


� � HYPERLINK "http://www.gesetze-im-internet.de/englisch_stpo/englisch_stpo.html" ��http://www.gesetze-im-internet.de/englisch_stpo/englisch_stpo.html�


� � HYPERLINK "http://www.ejustice.just.fgov.be/cgi_loi/loi_a1.pl?DETAIL=1878041701%2FF&caller=list&row_id=1&numero=1&rech=9&cn=1878041701&table_name=LOI&nm=1878041750&la=F&dt=CODE+D%27INSTRUCTION+CRIMINELLE&language=fr&fr=f&choix1=ET&choix2=ET&fromtab=loi_all&trier=promulgation&chercher=t&sql=dt+contains++%27CODE%27%26+%27D%27%26+%27INSTRUCTION%27%26+%27CRIMINELLE%27and+actif+%3D+%27Y%27&tri=dd+AS+RANK+&imgcn.x=52&imgcn.y=9" ��http://www.ejustice.just.fgov.be/cgi_loi/loi_a1.pl?DETAIL=1878041701%2FF&caller=list&row_id=1&numero=1&rech=9&cn=1878041701&table_name=LOI&nm=1878041750&la=F&dt=CODE+D%27INSTRUCTION+CRIMINELLE&language=fr&fr=f&choix1=ET&choix2=ET&fromtab=loi_all&trier=promulgation&chercher=t&sql=dt+contains++%27CODE%27%26+%27D%27%26+%27INSTRUCTION%27%26+%27CRIMINELLE%27and+actif+%3D+%27Y%27&tri=dd+AS+RANK+&imgcn.x=52&imgcn.y=9�


� � HYPERLINK "http://www.legislationline.org/documents/id/4345" ��http://www.legislationline.org/documents/id/4345�


� www2.ohchr.org/english/bodies/crc/docs/.../CRC-C-BEL-Q-3-4-Add1_fr.doc


� � HYPERLINK "http://ribaut-pasqualini.avocat.fr/index.php?post/2011/01/05/L%E2%80%99enregistrement-vid%C3%A9o-des-interrogatoires-des-mineurs" ��http://ribaut-pasqualini.avocat.fr/index.php?post/2011/01/05/L%E2%80%99enregistrement-vid%C3%A9o-des-interrogatoires-des-mineurs�


� Conform art. 4 din Ordonanţa nr. 45-174 din 2 februarie 1945 privind delincvenţa juvenilă


� Înregistrarea poate fi exclusiv sonoră prin decizia Procurorului Republicii sau a judecătorului de instrucţie, dacă interesul minorului o justifică.


� Conform art. 706-52 din Codul de procedură penală


� Interogatoriul de la prima înfăţişare şi confruntările


� Conform art. 116-1 din Codul de procedură penală


� Procurorul Republicii sau judecătorul de instrucţie


� Şi copia sa din faza de urmăriere penală sau dacă minorul este victimă


� Ley de Enjuiciamento Criminal


� � HYPERLINK "http://www.herreroabogados.com/publicaciones/LE%20SYSTEME%20PENAL%20ESPAGNOL.htm" ��http://www.herreroabogados.com/publicaciones/LE%20SYSTEME%20PENAL%20ESPAGNOL.htm�


� Police and Criminal Evidence (PACE)


� England: s. 23 Youth Justice and Criminal Evidence Bill 1998; Ireland: s. 13 of Part III of the Criminal Evidence Act, 1992; Scotland: personal communications, Victim Support Scotland.


� � HYPERLINK "http://www.erudit.org/revue/crimino/2000/v33/n1/004710ar.pdf" ��http://www.erudit.org/revue/crimino/2000/v33/n1/004710ar.pdf�

